Diari Oficial de la Generalitat Valenciana


Sumari del DOGV 8540, del 03-05-2019 (2019/4494)

RESOLUCIÓ de 25 d'abril de 2019, de la Presidència de la Generalitat, per la qual s'atorga la declaració de festa d'interés turístic autonòmic de la Comunitat Valenciana a les Festes de Moros i Cristians de Muro de Alcoy.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4494


Data del document
:   25-04-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Alcoi

RESOLUCIÓ de 25 d'abril de 2019, de la Presidència de la Generalitat, per la qual s'atorga la declaració de festa d'interés turístic autonòmic de la Comunitat Valenciana a les Festes de Moros i Cristians de Muro de Alcoy.  
 [2019/4494]  
Vista la sol·licitud presentada en la Secretaria Autonòmica de Turisme per l'Ajuntament de Muro de Alcoy, de data 23 de novembre de 2018, en què s'insta la declaració de festa d'interés turístic autonòmic de la Comunitat Valenciana, per a les Festes de Moros i Cristians de Muro de Alcoy (Alacant).  
Després de l'estudi de la documentació que consta en l'expedient i vist l'informe del cap del Servei d'Assistència i Inspecció Turística, de data 17 d'abril de 2019, i la proposta del director general de Turisme, mitjançant la qual es proposa resoldre favorablement la concessió de la mencionada distinció, de conformitat amb el que disposen els articles 3.1.c), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
  
Primer  
Atorgar el títol honorífic de festa d'interés turístic autonòmic de la Comunitat Valenciana a les Festes de Moros i Cristians de Muro de Alcoy (Alacant).  
  
Segon  
Ordenar, amb data d'aquesta resolució, la inscripció d'ofici de la declaració concedida en el Registre especial de festes, itineraris, publicacions i obres audiovisuals d'interés turístic de la Comunitat Valenciana, Secció primera: festes d'interés turístic, en els termes que assenyala l'article 9 del Decret 119/2006, de 28 de juliol.  
  
  
Tercer  
Ordenar la publicació d'aquesta resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació, d'acord amb el que s'estableix en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 d'abril de 2019.- El president de la Generalitat, p. d. (R 12.02.2016, del president de la Generalitat, de delegació d'atribucions; DOGV 17.02.2016), el secretari autonòmic de Turisme: Francesc Colomer Sánchez.